Foto: FAH



PREDSJEDNIK SDP-a Zoran Milanović podnio je izvješće Glavnom odboru SDP-. Na sjednici koja je počela u 10:30 sati raspravljalo se o dosadašnjim pregovorima za okupljanje parlamentarne većine i sastavljanje nove vlade.

Zoran Milanović izjavio je kako je zadovoljan rezultatima te kako ne vjeruje u nove izbore.

"Nakon četiri godine ide sve bolje i bolje i tako ćemo nastaviti. Trebamo biti strpljivi u ovim pregovorima", rekao je Milanović.

Milanović: Možemo biti zadovoljni rezultatom, ne vjerujem u nove izbore. #izboriHR pic.twitter.com/a0WxZvUWha — SDPHrvatske (@SDPHrvatske) December 12, 2015

SDP vjeruje kako je tripartitni savez koalicija i MOST-a u ovom trenutku neodrživ.

"U ovom trenutku neodrživa je inicijativa širokog tripartitnog saveza koalicija i MOST-a u formiranju saborske većine i buduće vlade", objavio je SDP. Na Twitteru SDP-a objavljeno je i kako smatraju da za formiranje saborske većine i hrvatske vlade postoje druga održiva rješenja.

Tekst se nastavlja ispod oglasa

U ovom trenutku neodrživa je inicijativa širokog tripartitnog saveza koalicija i @NLMost u formiranju saborske većine i buduće vlade. — SDPHrvatske (@SDPHrvatske) December 12, 2015

Glavni odbor podupire nastavak razgovora koalicije Hrvatska raste i MOST-a u cilju dogovora oko konstituiranja Sabora i formiranja Vlade. Također daje i punu potporu Zoranu Milanoviću za mandatara u procesu formiranja nove vlade.

Glavni odbor podupire nastavak razgovora koalicije #HrvatskaRaste i @NLMost u cilju dogovora oko konstituiranja Sabora i formiranja vlade. — SDPHrvatske (@SDPHrvatske) December 12, 2015

Glavni odbor SDP-a daje punu potporu predsjedniku SDP-a za mandatara u procesu formiranja nove @VladaRH. #HrvatskaRaste — SDPHrvatske (@SDPHrvatske) December 12, 2015

Milanović je kazao kako je koaliciji Hrvatska raste prihvatljiva suradnja s MOST-om, no ne i s HDZ-om.

"Naše odbijanje HDZ-a je odbijanje HDZ-a, nije odbijanje MOST-a nezavisnih lista. Nama je MOST prihvatljiv, želimo s njima formirati prvo Sabor, to je pretpostavka, a onda i parlamentarnu većinu i Vladu koja će nastaviti raditi ono što radi već 4 godine, a što se zadnjih godinu dana itekako vidi. Hrvatska koja raste, Hrvatska koja napreduje, Hrvatska koja ima jedan od viših kvartalnih rastova u EU, ako ne i najviši i to su dobre vijesti i to nije puki slučaj. To je posljedica sustavnog rada, težeg puta, to je naš put – teži put", objavio je Zoran Milanović na svojem Facebook profilu.

Naše odbijanje HDZ-a je odbijanje HDZ-a, nije odbijanje MOST nezavisnih lista. Nama je MOST prihvatljiv, želimo s njima... Posted by Zoran Milanović on Saturday, December 12, 2015

O informaciji predsjednika stranke Glavni bi odbor trebao i glasovati i ovlastiti ga za daljnje postupanje, nakon što je Most na zajedničkom sastanku s koalicijama predvođenima SDP-om i HDZ-om u zagrebačkom hotelu Esplanade u ponedjeljak predložio tripartitnu vladu kojoj bi na čelu bio nestranački premijer.



Po Mostovu prijedlogu, jedna od dviju velikih koalicija bi na dvije godine dala prvog potpredsjednika Vlade, a druga predsjednika Sabora, a nakon dvije godine dužnosnici bi se "zarotirali". Most za sebe traži poziciju drugog potpredsjednika Vlade, a SDP-u i HDZ-u dali su tjedan dana da odgovore na ponudu.



Ideju velike koalicije u startu su odbacili SDP-ovi koalicijski partneri, poručujući kako bi takva koalicija bila suprotna volji birača i "povratak u vrijeme socijalističkog saveza i jednopartijskog sustava".